rejauldu/bengali-wikipedia huggingface dataset:
খন্ডোবা (অপর নাম মার্তণ্ডভৈরব, মল্হারি বা মল্হার) হলেন একজন হিন্দু দেবতা। তাঁকে শিবের একটি রূপভেদ মনে করা হয়। ভারতের দাক্ষিণাত্য মালভূমি অঞ্চলে, বিশেষত মহারাষ্ট্র রাজ্যে তাঁর পূজা প্রচলিত। খন্ডোবা হলেন মহারাষ্ট্র অঞ্চলের সর্বাধিক জনপ্রিয় কুলদেবতা (পারিবারিক দেবতা)।Singh p.ix এছাড়াও তাঁকে নির্দিষ্ট কয়েকটি যোদ্ধা, কৃষিজীবী বর্ণ, ধাঙড় সম্প্রদায় ও ব্রাহ্মণ (পুরোহিত) বর্ণের এবং সেই সঙ্গে উক্ত অঞ্চলের পার্বত্য ও বনাঞ্চলগুলিতে বসবাসকারী বেশ কয়েকটি শিকারী-সঞ্চয়ী উপজাতির পৃষ্ঠপোষক দেবতাও মনে করা হয়। খন্ডোবার কাল্টের সঙ্গে হিন্দু ও জৈন প্রথার একটি যোগসূত্র বিদ্যমান। এই কাল্টটি মুসলমান সহ বর্ণনির্বিশেষে সকল সম্প্রদায়কে একত্রিত করেছে। খ্রিস্টীয় নবম ও দশম শতাব্দীতে একজন লৌকিক দেবতা থাকে শিব, ভৈরব, সূর্য ও কার্তিকেয়ের (স্কন্দ) বৈশিষ্ট্য-সমন্বিত একজন যৌগিক দেবতা হিসেবে খন্ডোবার পূজার বিবর্তন ঘটে। তাঁকে লিঙ্গের আকারে অথবা বৃষ বা অশ্বারোহী যোদ্ধার বেশে চিত্রিত করা হয়। খন্ডোবার পূজার প্রধান কেন্দ্রটি হল মহারাষ্ট্রের জেজুরি। খন্ডোবার কিংবদন্তিগুলি পাওয়া যায় মল্হারি মাহাত্ম্য গ্রন্থে এবং সেগুলি লোকসংগীতের মাধ্যমেও বর্ণিত হয়। এই কাহিনিগুলির বিষয়বস্তু খন্ডোবার হাতে মণি-মল্ল দৈত্যদের পরাজয় ও তাঁর বিবাহের কথা।  নাম-ব্যুৎপত্তি ও অন্যান্য নাম "খন্ডোবা" নামটি এসেছে "খড়্গ" (যে অস্ত্র দ্বারা খন্ডোবা অসুর বধ করেন) এবং "বা" (বাবা) শব্দ দু’টি থেকে। তাঁর "খন্ডেরায়" নামটির অর্থ "রাজা খন্ডোবা"। অপর নাম "খন্ডেরাও"-এ একইভাবে "রাও" (রাজা) প্রত্যয়টি যুক্ত হয়েছে।  সংস্কৃত শাস্ত্রে খন্ডোবা মার্তণ্ডভৈরব বা সূর্য নামে পরিচিত। এই নামটির মধ্য দিয়ে সৌরদেবতা মার্তণ্ড ও শিবের উগ্র রূপ ভৈরবের সমন্বয় ঘটেছে। "মল্লারি" বা "মল্হারি" নামটি "মল্ল" ও "অরি" (শত্রু) শব্দ দু’টির সমন্বয়ে সৃষ্ট এবং সেই ক্ষেত্রে নামটির অর্থ দাঁড়ায় "[অসুর] মল্লের শত্রু"। মল্লারি মাহাত্ম্য গ্রন্থে উল্লিখিত হয়েছে, মল্ল অসুরের সাহসিকতায় তুষ্ট হয়ে মার্তণ্ডভৈরব "মল্লারি" নাম গ্রহণ করেন।Sontheimer in Hiltebeitel p.314 ভিন্ন পাঠে এই নামটিই হয়েছে মলান্না (মল্লান্না) ও মৈলারা (মৈলার)।  কখনও কখনও খন্ডোবাকে চিহ্নিত করা হয় ধর্মপুরীর মুণীশ্বর, তেলঙ্গানার মল্লান্না, অন্ধ্রপ্রদেশের মল্লিকার্জুনস্বামী এবং কর্ণাটকের মৈলারা হিসেবে। তাঁর অন্যান্য নামগুলি হল খন্ডু গব্দ, মহালসাকান্ত ("মহালসার স্বামী") ও জেজুরিকা বাণী।Sontheimer in Feldhaus p.115  মূর্তিতত্ত্ব thumb|জেজুরির কাদেপাথরের খন্ডোবার পুরনো মন্দিরের গর্ভগৃহ। এই মন্দিরে খন্ডোবা তিনটি রূপে পূজিত হন: দুই স্ত্রী সহ খন্ডোবার প্রস্তরবিগ্রহ (উপরে), মহালসার মূর্তি সহ খন্ডোবার ধাতুবিগ্রহ (মধ্যে, মাল্যবিভূষিত) এবং খন্ডোবা ও মহালসার প্রতীকস্বরূপ দু’টি লিঙ্গ।  তথ্যসূত্র  আরও পড়ুন                        বহিঃসংযোগ  খন্ডোবা-সংক্রান্ত পূর্ণ তথ্যাবলি-সংবলিত ওয়েবসাইট  শ্রীমার্তণ্ডদেব, জেজুরির ওয়েবসাইট  বিষয়শ্রেণী:শিবের রূপভেদ বিষয়শ্রেণী:আঞ্চলিক হিন্দু দেবতা বিষয়শ্রেণী:লৌকিক হিন্দু দেবদেবী বিষয়শ্রেণী:আঞ্চলিক হিন্দু দেবদেবী
ওকলাহোমা বিশ্ববিদ্যালয় গ্রন্থপ্রকাশালয় হলো ওকলাহোমা বিশ্ববিদ্যালয়ের প্রকাশনা শাখা। এটি আমেরিকান দক্ষিণ -পশ্চিমে প্রতিষ্ঠিত প্রথম বিশ্ববিদ্যালয় গ্রন্থপ্রকাশালয় যা ১৯২৯ সালে ওকলাহোমা বিশ্ববিদ্যালয়ের পঞ্চম সভাপতি উইলিয়াম বেনেট বিজেল কর্তৃক প্রতিষ্ঠিত হয়।The Oklahoma University Press website, . ওকলাহোমা বিশ্ববিদ্যালয় গ্রন্থপ্রকাশালয় হলো এই অঞ্চলের নেতৃস্থানীয় গ্রন্থপ্রকাশালয়গুলোর মধ্যে একটি এবং এটি প্রাথমিকভাবে আমেরিকান পশ্চিম এবং নেটিভ আমেরিকানদের শিরোনামের জন্য পরিচিত, যদিও গ্রন্থপ্রকাশালয়টি বন্যপ্রাণী থেকে শুরু করে প্রাচীন ভাষা পর্যন্ত অন্যান্য বিষয়েও পাঠ্য প্রকাশ করে।Oklahoma Historical Society's Encyclopaedia of Oklahoma History and Culture,   টর্নেডো এবং তীব্র আবহাওয়া এটির আরেকটি দৃষ্টিকোণ। গ্রন্থপ্রকাশালয়টি প্রতি বছর প্রায় ৮০টি বই প্রকাশ করে। ওকলাহোমা বিশ্ববিদ্যালয় গ্রন্থপ্রকাশালয় ২০১৮ সালের একটি পরিলেখয়ে ওকলাহোমা বিশ্ববিদ্যালয়ের প্রেসিডেন্ট ডেভিড বোরেনকে উদ্ধৃত করে বলেছে: "ওই গ্রন্থপ্রকাশালয় হলো ওকলাহোমা বিশ্ববিদ্যালয়ের মুকুট রত্নগুলোর মধ্যে একটি।"  আর্থার এইচ. ক্লার্ক কোম্পানি (১৯০২ সালে প্রতিষ্ঠিত) পশ্চিম মার্কিন যুক্তরাষ্ট্রের ইতিহাস সম্পর্কিত প্রকাশনার একটি প্রধান মুদ্রক ছিল। জুলাই ২০০৬ সালে, কোম্পানিটি ওকলাহোমা বিশ্ববিদ্যালয় গ্রন্থপ্রকাশালয় কর্তৃক অধিগ্রহন করা হয় এবং নরম্যান, ওকলাহোমাতে স্থানান্তরিত হয়, যেখানে এটি একটি ছাপ হিসাবে অব্যাহত রয়েছে।   টীকা   বিষয়শ্রেণী:মার্কিন আদিবাসী সাহিত্য বিষয়শ্রেণী:প্রকাশনা বিষয়শ্রেণী:ওকলাহোমা বিশ্ববিদ্যালয়
thumb| মার্ক রবার্ট টিমোথি গার্নিয়ার   (জন্ম ২৬ ফেব্রুয়ারি ১৯৬৩) একজন ব্রিটিশ কনজারভেটিভ পার্টির রাজনীতিবিদ এবং প্রাক্তন ব্যাঙ্কার। তিনি ২০১০ সালের সাধারণ নির্বাচনে ওয়াইর ফরেস্টের সংসদ সদস্য (এমপি) হিসেবে প্রথম নির্বাচিত হন। তিনি জুলাই ২০১৬ থেকে জানুয়ারি ২০১৮ পর্যন্ত আন্তর্জাতিক বাণিজ্য বিভাগের একজন জুনিয়র মন্ত্রী ছিলেন।  ২০২০ সাল থেকে, তিনি অস্ত্র রপ্তানি নিয়ন্ত্রণ কমিটির সভাপতির দায়িত্ব পালন করছেন।   তথ্যসূত্র    বহিঃসংযোগ   Mark Garnier MP official constituency website Mark Garnier MP  Conservative Party profile Wyre Forest Conservatives Mark Garnier at Wyfopedia    বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:রক্ষণশীল দল (যুক্তরাজ্য) এর কাউন্সিলর বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:চার্টারহাউস স্কুলে শিক্ষিত ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:ফ্রি এন্টারপ্রাইজ গ্রুপ
আমেরিকান ডেস্ক হোয়াইট হাউসে বাণিজ্য চুক্তির একটি সম্ভাব্য অফিস যা অক্টোবরে ২০১৬-এ রাষ্ট্রপতি-নির্বাচিত ডোনাল্ড ট্রাম্প ঘোষণা করেছিলেন।  মিঃ ট্রাম্প বলেছেন যে তিনি মার্কিন যুক্তরাষ্ট্রের কার্যালয়ে বাণিজ্য নীতির জন্য আমলাকে একীভূত করতে চান বাণিজ্য প্রতিনিধি, মার্কিন যুক্তরাষ্ট্রের বাণিজ্য অধিদফতর এবং বাণিজ্য সংস্থা সহ অন্যান্য সংস্থা, আমেরিকান ডেস্ককে প্রতিবেদন করবে। আমেরিকান ডেস্কের লক্ষ্য হ'ল অদক্ষ আমলাকারীর স্তরগুলি গুটিয়ে ফেলা, এবং মার্কিন নাগরিকদের নিয়োগকারী মার্কিন কর্পোরেট সংস্থাগুলির একচেটিয়াকরণ রোধ করা।   তথ্যসূত্র   বিষয়শ্রেণী:হোয়াইট হাউস বিষয়শ্রেণী:মার্কিন যুক্তরাষ্ট্রের বৈদেশিক বাণিজ্য
ঘটনার তালিকা  জানুয়ারি  ফেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর   জন্ম   জানুয়ারি   ৭ জানুয়ারি - টেরি মুর, মার্কিন চলচ্চিত্র ও টেলিভিশন অভিনেত্রী।   মার্চ   ৯ মার্চ - জিল্লুর রহমান, বাংলাদেশের রাষ্ট্রপতি। (মৃ. ২০১৩)   এপ্রিল   ১ এপ্রিল - আবেদ হোসেন খান, একজন বাংলাদেশি উচ্চাঙ্গ সঙ্গীতশিল্পী, সেতার বাদক ও সুরকার। (মৃ. ১৯৯৬)   জুলাই   ৫ জুলাই - ক্যাথরিন হেলমন্ড, মার্কিন অভিনেত্রী ও পরিচালক। (মৃ. ২০১৯)   সেপ্টেম্বর   ২৮ সেপ্টেম্বর - লতা মঙ্গেশকর, ভারতীয় কণ্ঠশিল্পী।   অক্টোবর   ২৩ অক্টোবর - শামসুর রাহমান, বাংলাদেশি কবি। (মৃ. ২০০৬)   মৃত্যু   জানুয়ারি  ফেব্রুয়ারি  মার্চ  এপ্রিল  এপ্রিল ১৭ - সৈয়দ নওয়াব আলী চৌধুরী, ঢাকা বিশ্ববিদ্যালয়ের অন্যতম প্রধান প্রতিষ্ঠাতা।   মে  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর  বিষয়শ্রেণী:১৯২৯
টগরবন্দ ইউনিয়ন বাংলদেশের ঢাকা বিভাগের ফরিদপুর জেলার আলফাডাঙা উপজেলার একটি ইউনিয়ন।   অবস্থান ও সীমানা  ৪ নং টগরবন্দ ইউনিয়নের পূর্বে আলফাডাঙ্গা ইউনিয়ন, উত্তরে গোপালপুর ইউনিয়ন, দক্ষিণে কাশিয়ানী ইউনিয়ন এবং পশ্চিমে নড়াইল জেলার লোহাগড়া উপজেলা অবস্থিত।   ইতিহাস  টগরবন্দ ইউনিয়ন ১৯৭৩ সালে গঠন করা হয়। ইউনিয়নের প্রতিষ্ঠাকালীন নির্বাচিত চেয়ারম্যান হালিম মিয়া।   প্রশাসনিক এলাকা  গ্রাম সমূহের নাম– কৃষ্ণপুর, টগরবন্দ, তিতুরকান্দি, মালা, বড়ভাগ, কুমুরতিয়া, ইকড়াইল, শিয়ারপুর, টিটা, নন্দীগ্রাম, ফুলবাড়িয়া, সাতবাড়িয়া, রায়ের পানাইল, চরডাঙ্গা, পারশিয়ারবর, পানাইল, দেউডাঙ্গা, চরবকজুড়ি, চরআজমপুর, চাপুলিয়া, লাঙ্গুলিয়া, ঘিদাহ, চরধানাইড়, সিকিপাড়া।          আয়তন ও জনসংখ্যা  আয়তন– ৩১.২২ বর্গকিলোমিটার। জনসংখ্যা– ১৮,৪৬৯ জন (২০১১ সালের আদম শুমারি অনুযায়ী)   শিক্ষা  শিক্ষার হার: ৭৫% (২০১১ সালের আদম শুমারি অনুযায়ী)  শিক্ষা প্রতিষ্ঠান   সরকারী প্রাথমিক বিদ্যালয়- ১৩টি   কলেজ- ১টি     উচ্চ বিদ্যালয়- ৩টি  নিম্ন মাধ্যমিক বিদ্যালয়- ২টি  কমিউনিটি ক্লিনিক- ১টি।  মাদ্রাসা- ১ টি   দর্শনীয় স্থান    মধুমতি নদীর চর  জনপ্রতিনিধি  বর্তমান চেয়ারম্যান- মিয়া আসাদুজ্জামান +প্রাক্তন চেয়ারম্যানগণের তালিকাক্রমিকনামমেয়াদ০১আঃ হালিম মিয়া১৯৭৩-১৯৭৭০২আঃ ওয়াদুদ মিয়া১৯৭৭-১৯৮৩০৩মোঃ আঃ মান্নান শেখ ১৯৮৩-২৫- জুন ১৯৮৮০৪আফতাব উদ্দিন২৫ জুন ১৯৮৮-৩- মে ১৯৯২০৫মোঃ মান্নান শেখ৩ মে ১৯৯২-১১ ফেব্রুয়ারি ১৯৯৮০৬মোঃ জয়নাল আবেদীন১১ ফেব্রুয়ারি ১৯৯৮-১১ সেপ্টেম্বর ১৯৯৯০৭মোঃ মিজানুর রহমান (ভারপ্রাপ্ত) ১১ সেপ্টেম্বর ১৯৯৯-২০০৩০৮আফতাব উদ্দিন২৫ এপ্রিল ২০০৩-২৫ জুলাই ২০১১০৯মুন্সী মিজানুর রহমান১৯ সেপ্টেম্বর ২০০৮-২৯ নভেম্বর ২০০৯১০আফতাব উদ্দিন২৫ জুলাই ২০১১-১ আগস্ট ২০১২১১মোঃ ইমাম হাচান শিপন (ভারপ্রাপ্ত) ১ আগস্ট ২০১২-৮ নভেম্বর ২০১২১২শেখ শাহীদুজ্জামান২১ জুলাই ২০১১-২০২১১৩   আরও দেখুন    ঢাকা বিভাগ  ফরিদপুর জেলা   তথ্যসূত্র   বিষয়শ্রেণী:আলফাডাঙ্গা উপজেলার ইউনিয়ন বিষয়শ্রেণী:১৯৭৩-এ প্রতিষ্ঠিত
ভেরেনা-ডি (, ) হলো ভবিষ্যতে (২০২৯ সালে) মহাশূণ্যে প্রেরণ করা হবে এমন একটি সোভিয়েত মনুষ্যবিহীন নভোযান। এই অভিযানটিকে সোভিয়েত ভেনেরা কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হবে। এই মহাকাশযাটি হবে একটি শুক্র কক্ষ-পরিক্রমণকারী যান যা এর পৃষ্ঠের চিত্র সংগ্রহের জন্য প্রেরিত স্পেস প্রোব হিসাবেও কাজ করবে।   আরও দেখুন    শুক্র অভিযানসমূহের তালিকা;  ২০২৯-এ মহাকাশ যাত্রা;  সৌরজগত অনুসন্ধানের সময়লেখ;  কৃত্রিম উপগ্রহ এবং মহাকাশ প্রোবের সময়লেখ।   তথ্যসূত্র    বহিঃসংযোগ   Venera-D – Federal Space program of Russian Federation  Venera-D mission at Russia Space Web  Venera-D Phase II Report (31 January 2019)  বিষয়শ্রেণী:ভেনেরা কর্মসূচি বিষয়শ্রেণী:২০২৯-এ উৎক্ষিপ্ত মহাকাশযান
হরিদাস দত্ত (১ নভেম্বর ১৮৯০ - ২৯ ফেব্রুয়ারি ১৯৭৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। রডা কোম্পানির অস্ত্রলুণ্ঠনে তিনি প্রত্যক্ষভাবে জড়িত ছিলেন।   প্রাথমিক জীবন  হরিদাস দত্ত ১ নভেম্বর ১৮৯০ সালে ব্রিটিশ ভারতের ঢাকা জেলায় জন্মগ্রহণ করেন। প্রবীণ বাঙালি বিপ্লবী হেমচন্দ্র ঘোষের সংস্পর্শে এসে তিনি মুক্তি সংঘে যোগ দেন। ১৯১২ সালে হরিদাস দত্ত এবং খগেন্দ্রনাথ দাস জগৎদলের নিকটে আলেকজান্ডার জুট মিলে শ্রমিক হিসাবে প্রবেশ করেছিলেন এবং সেখানে নিষ্ঠুর ব্রিটিশ ইঞ্জিনিয়ারকে হত্যার জন্য তিন মাস সেখানে কাজ করেছিলেন। তবে তারা ব্যর্থ হয়ে সেখান থেকে পালিয়ে যায়।   রডা কোম্পানির অস্ত্রলুণ্ঠন  ১৯১৪ সনের ২৬ আগস্ট বিপিন গাঙ্গুলির দলের সভ্য শ্রীশচন্দ্র মিত্র বন্দুক ব্যবসায়ী রডা এন্ড কোম্পানির ৫০টি মশার পিস্তল এবং ৪৬ হাজার কার্তুজ সুকৌশলে অপহরণ করেন। খিদিরপুর বন্দর এলাকায় এই অভিনব অস্ত্র অপহরণে তার অন্যতম সাথী ছিলেন বেঙ্গল ভলেন্টিয়ার্সের আরেক বিপ্লবী শ্রীশ পাল। শ্রীশ মিত্র বিপ্লবী দলের জন্য চাকুরির মায়া ত্যাগ করে ফেরার হন। এই পিস্তল ও কার্তুজ বিভিন্ন স্থানে সরিয়ে ফেলা হয়। কতক পিস্তল ও কার্তুজ পুলিস হস্তগত করতে সক্ষম হয়। অবশিষ্ট পিস্তল ও কার্তুজ অনুশীলন সমিতিসহ বিভিন্ন বিপ্লবী দলের মধ্যে ভাগ করে দেয়া হয়। শ্রী হরিদাস দত্ত, শ্রীশচন্দ্র পাল গাড়োয়ান সেজে গরুর গাড়িতে করে পিস্তল ও কার্তুজ কলকাতা বন্দর থেকে মলঙ্গা লেনের অতুল কৃষ্ণ ঘোষের বাড়িতে নিয়ে যান। হরিদাস দত্তকে ১১ অক্টোবর ১৯১৪ সালে গ্রেপ্তার করা হয় এবং ৪ বছর কারাদন্ডে বন্দী হরিদাস দত্তকে প্রেসিডেন্সি জেলের জনমানবহীন কারাগারে বন্দী জীবন কাটাতে হয়, পরে হাজারিবাগ কেন্দ্রীয় কারাগারে স্থানান্তরিত করা হয়। প্রথম বিশ্বযুদ্ধের সমাপ্তির পরে তিনি মুক্তি পেয়েছিলেন এবং ১৯৩০ থেকে ১৯৩৪ সালের মধ্যে ঢাকা, কুমিল্লা, মেদিনীপুর ও কলকাতায় বেঙ্গল ভলেন্টিয়ার্স গ্রুপের বিপ্লবী কর্মকাণ্ডে মুখ্য ভূমিকা গ্রহণ করেছিলেন। পুলিশের ইনপেক্টর জেনারেল মিঃ লোম্যানকে হত্যার পর তিনি বিনয় বসুকে আশ্রয় দিয়েছিলেন। হরিদাস দত্ত বেঙ্গল ভলেন্টিয়ার্সদের কাছে মেজদা নামে জনপ্রিয় এবং পরিচিত ছিলেন। বিনয়, বাদল এবং দীনেশের রাইটার্স বিল্ডিং আক্রমণে তিনি জড়িত ছিলেন।   তথ্যসূত্র    গ্রন্থপঞ্জি   সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, আইএসবিএন ৯৭৮-৮১-৭৯৫৫-১৩৫-৬  ↑ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪।  বিষয়শ্রেণী:১৮৯০-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৭৬-এ মৃত্যু বিষয়শ্রেণী:বাঙালি বিপ্লবী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:ঢাকা জেলার ব্যক্তি বিষয়শ্রেণী:ভারতীয় বিপ্লবী বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:পশ্চিমবঙ্গের ভারতীয় স্বাধীনতা কর্মী
নো মার্সি একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র, স্ম্যাকডাউন এবং ইসিডাব্লিউয়ের জন্য প্রযোজনা করেছে।https://www.prowrestlinghistory.com/supercards/usa/wwf/nomercy.html#2008 এটি নো মার্সি কালানুক্রমিকের অধীনে প্রচারিত একাদশ অনুষ্ঠান ছিল। এই অনুষ্ঠানটি ২০০৮ সালের ৫ই অক্টোবর তারিখে মার্কিন যুক্তরাষ্ট্রের ওরেগনের পোর্টল্যান্ডের রোজ গার্ডেনে অনুষ্ঠিত হয়েছে; যা ২০০৪ সালের আনফরগিভেনের পর এই মাঠে ডাব্লিউডাব্লিউইর প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ক্রিস জেরিকো ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে শন মাইকেলসকে পরাজিত করেছে। অন্যান্য শীর্ষস্থানীয় ম্যাচে, ট্রিপল এইচ ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে জেফ হার্ডিকে এবং একক ম্যাচে রে মিস্টেরিও কেইনকে ডিস্কোয়ালিফিকেশনের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র, স্ম্যাকডাউন এবং ইসিডাব্লিউ ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র, স্ম্যাকডাউন এবং ইসিডাব্লিউতে প্রদর্শন করা হয়েছে।  পটভূমি নো মার্সি হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের অক্টোবর মাসে অনুষ্ঠিত হয়। ১৯৯৯ সালের ১৬ই মে তারিখে, তৎকালীন মার্কিন পেশাদার কুস্তি সংস্থা ওয়ার্ল্ড রেসলিং ফেডারেশন (ডাব্লিউডাব্লিউএফ) যুক্তরাজ্যের জন্য একচেটিয়াভাবে প্রতি-দর্শনে-পরিশোধ (পিপিভি) হিসেবে প্রথমবারের মতো নো মার্সি অনুষ্ঠিত হয়েছিল। অতঃপর একই বছরের অক্টোবর মাসে নো মার্সির দ্বিতীয় অনুষ্ঠান আয়োজন করা হয়েছিল, তবে উক্ত অনুষ্ঠানটি যুক্তরাজ্যের বদলে মার্কিন যুক্তরাষ্ট্রে অনুষ্ঠিত হয়েছিল; এরই মাধ্যমে নো মার্সি ডাব্লিউডাব্লিউইর বার্ষিক অক্টোবর মাসের প্রতি-দর্শনে-পরিশোধ হিসেবে প্রতিষ্ঠিত হয়েছিল।  ২০০৮ সালের এই অনুষ্ঠানটি নো মার্সি কালানুক্রমিকের একাদশ অনুষ্ঠান ছিল, যা ৫ই অক্টোবর তারিখে মার্কিন যুক্তরাষ্ট্রের ওরেগনের পোর্টল্যান্ডের রোজ গার্ডেনে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০৮ নো মার্সি বিষয়শ্রেণী:অক্টোবর ২০০৮-এ মার্কিন যুক্তরাষ্ট্রে ঘটনা বিষয়শ্রেণী:২০০৮-এ ওরেগন বিষয়শ্রেণী:ওরেগনে ঘটনা বিষয়শ্রেণী:পোর্টল্যান্ডে পেশাদার কুস্তি
ওহুদ বিনতে খালফান আল রৌমি হচ্ছেন একজন আমিরাতি রাজনীতিবিদ যিনি বর্তমানে সংযুক্ত আরব আমিরাতের সুখ এবং কল্যাণ বিষয়ক প্রতিমন্ত্রী হিসেবে দায়িত্ব পালন করছেন।   প্রারম্ভের জীবন ও শিক্ষা  আল রৌমির বাবা খালাফান মোহাম্মদ আল রৌমি ছিলেন একজন রাজনীতিবিদ যিনি শ্রম ও সমাজ বিষয়ক মন্ত্রী এবং তথ্য ও সংস্কৃতি মন্ত্রী ছিলেন।  আল রৌমি শারজাহ বিশ্ববিদ্যালয় থেকে ব্যবসায়ে প্রশাসনে মাস্টার্স এবং সংযুক্ত আরব আমিরাত বিশ্ববিদ্যালয় থেকে অর্থনীতিতে স্নাতক ডিগ্রি অর্জন করেন।   কর্মজীবন  আল রৌমি দুবাই চেম্বার অফ কমার্সে ব্যবসায় গবেষণা পরিচালক ছিলেন। উপরাষ্ট্রপতি মোহাম্মদ বিন রশিদ আল মাকতুম-এর নির্বাহী অফিসের অর্থনৈতিক নীতিমালার প্রধান হিসেবে তিনি দায়িত্ব পালন করেন।  ১০ই এপ্রিল ২০১৬-এ, আল রৌমি সংযুক্ত আরব আমিরাত-এর সুখ এবং কল্যাণ বিষয়ক প্রতিমন্ত্রী নিযুক্ত হন। নতুন সৃষ্টি হওয়া এই পদটি তৈরি করার উদ্দ্যেশ্য হচ্ছে আরব আমিরাতের সমাজে সুখের প্রচার করা। তিনি ২৯জন সদস্যের মন্ত্রীসভার ৮ নারী সদস্যের একজন।  তিনি প্রধানমন্ত্রীর কার্যালয়ের মহাপরিচালক, সরকারি কৌশল, জাতীয় বিষয়সূচি, বিভিন্ন পুরস্কার এবং কর্মসূচীর তত্ত্বাবধান করেন তিনি। তিনি বিশ্বব্যাপী শীর্ষ সম্মেলন সংগঠনের ভাইস-প্রেসিডেন্ট এবং জাতিসংঘের বৈশ্বিক উদ্যোক্তা কাউন্সিলের প্রথম আরব সদস্য।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আরব আমিরাতের নারী রাজনীতিবিদ
লাদাখ স্বায়ত্ত্বশাসিত পার্বত্য উন্নয়ন পরিষদ, লেহ একটি স্বায়ত্ত্বশাসিত পার্বত্য পরিষদ যা ভারতের জম্মু ও কাশ্মীর রাজ্যের লেহ জেলার প্রশাসনের দায়িত্বে রয়েছে।   ইতিহাস   জম্মু ও কাশ্মীর রাজ্যের অন্যান্য জেলাগুলির মানুষের ধর্ম ও সংস্কৃতির বিভিন্নতার কারণে লাদাখের জনগণের দাবীতে ১৯৯৩ খ্রিষ্টাব্দের অক্টোবর মাসে ভারত সরকার ও জম্মু ও কাশ্মীর সরকার লাদাখকে এক স্বায়ত্ত্বশাসিত অঞ্চলের মর্যাদা দিতে সম্মত হয়। এই সিদ্ধান্তের ফলে লাদাখ স্বায়ত্ত্বশাসিত পার্বত্য উন্নয়ন পরিষদ আইন, ১৯৯৫ তৈরী হয়। এই আইনের বলে ১৯৯৫ খ্রিষ্টাব্দের ২৮শে আগস্ট নির্বাচনের মাধ্যমে লাদাখ স্বায়ত্ত্বশাসিত পার্বত্য উন্নয়ন পরিষদ, লেহ তৈরী হয় এবং ৩রা সেপ্টেম্বর উদ্বোধনী সভা হয়। ২০০৩ খ্রিষ্টাব্দে লেহ জেলা থেকে কার্গিল জেলাকে পৃথক করে তাকে লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল নামে অপর একটি স্বায়ত্ত্বশাসিত পার্বত্য পরিষদের অধীনে নিয়ে যাওয়া হয়।   গঠনতন্ত্র   এই পরিষদ ৩০ জন উপদেষ্টা বা কাউন্সিলর নিয়ে গঠিত, যাঁদের মধ্যে ২৬ জন নির্বাচিত ও ৪ জন মনোনীত সদস্য।  এই পরিষদের কার্যনির্বাহী বিভাগ একজন মুখ্য কার্যনির্বাহী উপদেষ্টা ও চারজন কার্যনির্বাহী উপদেষ্টা নিয়ে গঠিত। মুখ্য কার্যনির্বাহী উপদেষ্টাই পরিষদের সভাপতি ও লেহ জেলার ভারপ্রাপ্ত ডেপুটি কমিশনার।    তথ্যসূত্র   বিষয়শ্রেণী:লাদাখ সরকার বিষয়শ্রেণী:ভারতের স্বায়ত্তশাসিত অঞ্চল বিষয়শ্রেণী:১৯৯৫-এ প্রতিষ্ঠিত রাষ্ট্র ও অঞ্চল বিষয়শ্রেণী:লেহ জেলা
জামিয়া ইসলামিয়া হুসাইনিয়া গহরপুর (সংক্ষেপে গহরপুর মাদ্রাসা) সিলেটের বালাগঞ্জ উপজেলার গহরপুর এলাকায় বড়বাঘা নদীর তীরে অবস্থিত একটি কওমি মাদ্রাসা। এলাকায় উল্লেখযোগ্য কোনো উচ্চতর ইসলামি শিক্ষাপ্রতিষ্ঠান না থাকায় বিখ্যাত আলেম নূর উদ্দিন গহরপুরী এলাকাবাসীর সহযোগিতায় দারুল উলুম দেওবন্দের মূলনীতির আলোকে ১৯৫৭ সালে এই মাদ্রাসা প্রতিষ্ঠা করেন। প্রতিষ্ঠার এক বছরের মধ্যে তিনি দাওরায়ে হাদিস (মাস্টার্স) চালু করেন। প্রতিষ্ঠাতা নূর উদ্দিন গহরপুরী দীর্ঘকাল মাদ্রাসা শিক্ষাবোর্ডের নেতৃত্বে থাকায় মাদ্রাসাটিও দেশব্যাপী পরিচিত।  শিক্ষা ব্যবস্থা এই মাদ্রাসাটি বেফাকুল মাদারিসিল আরাবিয়া বাংলাদেশর অধিভুক্ত। মাদ্রাসার শিক্ষা ব্যবস্থায় কয়েকটি বিভাগ রয়েছে:   কিতাব বিভাগ: এটি মাদ্রাসার মূল বিভাগ। বিভাগটি মোট পাঁচটি স্তরে বিভক্ত। ইবতিদাইয়্যাহ (প্রাথমিক), মুতাওয়াসসিতাহ (মাধ্যমিক), সানুবিয়্যাহ উলয়া (উচ্চ মাধ্যমিক), ফযীলত (ডিগ্রী) ও তাকমীল (মাষ্টার্স)। সময়কাল মোট ১৪ বছর।  হিফজুল কুরআন বিভাগ: কুরআন শরীফ নাযেরা ও মুখস্থকরণ।  ইফতা কোর্স: দাওরায়ে হাদিস (মাস্টার্স) সমাপনকারীদের জন্য ফিকহ শাস্ত্রের উচ্চতর গবেষণা কোর্স।  আন নূর ছাত্র কাফেলা মাদ্রাসার ছাত্র সংসদের নাম আন নূর ছাত্র কাফেলা। প্রাক্তন শিক্ষার্থীবৃন্দ   আরও দেখুন   দেওবন্দি  কওমি মাদ্রাসা  দারুল উলুম দেওবন্দ  আল জামিয়া আল ইসলামিয়া পটিয়া  বাংলাদেশের কওমি মাদ্রাসার তালিকা  তথ্যসূত্র   বিষয়শ্রেণী:১৯৫৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫৭-এ পূর্ব পাকিস্তানে প্রতিষ্ঠিত বিষয়শ্রেণী:সিলেট জেলার কওমি মাদ্রাসা বিষয়শ্রেণী:দেওবন্দি শিক্ষাপ্রতিষ্ঠান
এ.কে.এম. রবিউল হাসান বাংলাদেশ সুপ্রীম কোর্টের হাইকোর্ট বিভাগের একজন বিচারপতি।   প্রথমিক জীবন  হাসান ১৯৭৪ সালের ৩০শে অক্টোবর জন্মগ্রহণ করেন। তিনি ওলভারহ্যাম্পটন বিশ্ববিদ্যালয় থেকে আইন বিষয়ে স্নাতক ডিগ্রি অর্জন করেন। নর্থাম্ব্রিয়া বিশ্ববিদ্যালয় থেকে বার ভোকেশনাল কোর্স করেছেন। এরপর তিনি লিঙ্কন ' স ইন - এ যোগ দেন।   তথ্যসূত্র   বিষয়শ্রেণী:বাংলাদেশের সুপ্রীম কোর্টের বিচারপতি
অস্টিন কডরিংটন (জন্ম: ২২ আগস্ট, ১৯৭৫) জামাইকায় জন্মগ্রহণকারী বিশিষ্ট কানাডীয় ক্রিকেটার। কানাডা ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেছেন। দলে তিনি মূলতঃ বোলিংয়ের দায়িত্ব পালন করতেন। পাশাপাশি ফিল্ডিংয়েও চমৎকার দক্ষতা দেখিয়েছেন তিনি। এছাড়াও নিচের সারির ব্যাটসম্যান হিসেবেও গুরুত্বপূর্ণ ভূমিকা পালন করেছেন।   প্রারম্ভিক জীবন  কানাডায় অনুষ্ঠিত ২০০১ সালের আইসিসি ট্রফিতে টরন্টোয় তিন খেলার সবকটিতেই অংশ নেন। কিন্তু, তিনি মাত্র দুই উইকেট পেয়েছিলেন। ২০০১-০২ মৌসুমে নামিবিয়ায় ৬ জাতি চ্যালেঞ্জ প্রতিযোগিতায় অংশ নেয়ার পর সেন্ট লুসিয়ায় ২০০২-০৩ মৌসুমের রেড স্ট্রিপ বোলের পক্ষে খেলেন।  আগস্ট, ২০০৪ সালে আইসিসি আন্তর্মহাদেশীয় কাপে বারমুদার বিপক্ষে তার প্রথম-শ্রেণীর ক্রিকেটে অভিষেক হয়। ড্র হওয়া ঐ খেলায় তিনি তার একমাত্র ইনিংসে ৪৮ রান ও একটি উইকেট পান।   খেলোয়াড়ী জীবন  ২০০৩ সালের ক্রিকেট বিশ্বকাপে কানাডা দলের সদস্য মনোনীত হন। ডারবানে বাংলাদেশের মুখোমুখি হয়। ১৬ রান করে দলকে ১৮০ নিয়ে যেতে সহায়তা করেন ও তৎকালীন সময়ে নিজেদের সর্বোচ্চ রান তুলে কানাডা দল। পরবর্তীতে বাংলাদেশ ব্যাটিংয়ে নেমে ১০৬/৪ করলেও তার অবিশ্বাস্য নৈপুণ্যে ১২০ রানে অল-আউট হয় বাংলাদেশ দল। তিনি নয় ওভারে ২৭ রানের বিনিময়ে ৫ উইকেট দখল করেন ও বিশ্বকাপে দলকে প্রথমবারের মতো জয়ে সহায়তা করেন। এছাড়াও তার এ বোলিং পরিসংখ্যান ওডিআইয়ে কানাডার সেরা নৈপুণ্য।  ২০০৫ সালের আইসিসি ট্রফি কিংবা আইসিসি আন্তর্মহাদেশীয় কাপে দলের সদস্য মনোনীত হননি। কিন্তু আগস্ট, ২০০৬ সালে বারমুদার বিপক্ষে ওডিআইয়ে কানাডা দলে পুনরায় অন্তর্ভুক্ত হন। এরপর আইসিসি আমেরিকাস চ্যাম্পিয়নশীপ প্রতিযোগিতায় খেলেন।   তথ্যসূত্র    আরও দেখুন   ২০০৩ ক্রিকেট বিশ্বকাপ দলসমূহ  ক্রিকেট বিশ্বকাপের পাঁচ-উইকেট প্রাপ্তির তালিকা  একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা   বহিঃসংযোগ     Statistical summary from CricketArchive  বিষয়শ্রেণী:কানাডীয় ক্রিকেটার বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডার একদিনের আন্তর্জাতিক ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:একদিনের আন্তর্জাতিক ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:জ্যামাইকান ক্রিকেটার বিষয়শ্রেণী:কানাডার নাগরিকীকৃত নাগরিক
আসাদ মান্নান (জন্ম ৩ নভেম্বর ১৯৫৭) একজন বাংলাদেশি কবি এবং বাংলাদেশ টেলিভিশনের সাবেক মহাপরিচালক। কবিতায় বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।   প্রারম্ভিক জীবন  আসাদ মান্নান ১৯৫৭ সালের ৩ নভেম্বর চট্টগ্রাম জেলার সন্দ্বীপ উপজেলার সাতঘরিয়া গ্রামে জন্মগ্রহণ করেন। তিনি চট্টগ্রাম বিশ্ববিদ্যালয় থেকে বাংলা সাহিত্যে স্নাতক ও স্নাতকোত্তর ডিগ্রি অর্জন করেন। পরবর্তীতে শিক্ষকতার মাধ্যমে তিনি কর্মজীবন শুরু করেন।   কর্মজীবন  আসাদ মান্নান ১৯৮১ সালে শিক্ষকতার মাধ্যমে কর্মজীবন শুরু করলেও পরবর্তীতে তিনি রাজশাহী বিভাগের কমিশনার হিসেবে দায়িত্ব পালন করেন। পরে বাংলাদেশ সরকারের তথ্যমন্ত্রণালয়ের অতিরিক্ত সচিব এবং ২০১৪ থেকে ২০১৬ সাল পর্যন্ত বাংলাদেশ টেলিভিশনের মহাপরিচালক হিসেবে দায়িত্ব পালন করেন। এছাড়াও তিনি সচিব পদমর্যাদায় বাংলাদেশ পরিকল্পনা কমিশনের একজন সদস্য হিসেবে দায়িত্ব পালন করেন।  আসাদ ১৯৭০-এর দশক থেকেই কবিতা লেখা শুরু করেন।  তার উল্লেখযোগ্য গ্রন্থের মধ্যে রয়েছে:   সুন্দর দক্ষিণে থাকে  সূর্যাস্তের উল্টোদিকে  সৈয়দ বংশের ফুল  দ্বিতীয় জন্মের দিকে  ভালোবাসা আগুনের নদী  তোমার কীর্তন  যে-পারে পার নেই সে-পারে ফিরবে নদী  হে অন্ধ জলের রাজা  নির্বাচিত কবিতা  প্রেমের কবিতা   পুরস্কার    বাংলাদেশ সাহিত্য পরিষদ পুরস্কার (১৯৭৭/৭৮)  জীবনানন্দ দাস পুরস্কার (২০০৮)  কবিকুঞ্জ পদক (২০১১)  কবিতালাপ সম্মাননা ও পদক (২০১৩)  বাংলা একাডেমি সাহিত্য পুরস্কার (২০২১)   তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:চট্টগ্রাম জেলার ব্যক্তি বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:বাঙালি লেখক
ইয়োসেমিটি জাতীয় উদ্যান ( ), () হলো আমেরিকার একটি জাতীয় উদ্যান। এটি সেন্ট্রাল ক্যালিফোর্নিয়ার পশ্চিম সিরেয়া নেভাডায় অবস্থিত। দক্ষিণ-পূর্বে সিয়েরা জাতীয় উদ্যান এবং উত্তর-পশ্চিমে স্ট্যানিসলস জাতীয় উদ্যান ঘিরে এটি পরিবেষ্টিত রয়েছে। এই উদ্যানটি ন্যাশনাল পার্ক সার্ভিস দ্বারা নিয়ন্ত্রিত রয়েছে। এর আয়তন ৭৪৮,৪৩৬ একর (১১,৬৯ বর্গ মাইল; ৩০২৯ বর্গ কিলোমিটার)। এটি টুলমনে এবং মারিপোসার কেন্দ্রস্থল জুড়ে উত্তর ও পূর্বে মনো এবং দক্ষিণে মাদেরা কাউন্টি পর্যন্ত বিস্তৃত। উদ্যানটিকে ১৯৮৪ সালে বিশ্ব ঐতিহ্যবাহী স্থান হিসেবে স্বীকৃতি দেওয়া হয়। ইয়োসেমিটি উদ্যানটি এর গ্রানাইট ক্লিফ, জলপ্রপাত, স্বচ্ছ জলপ্রবাহ, বিশালাকার সিকোয়া উপবন, হ্রদ, পর্বত, তৃণভূমি, হিমবাহ এবং এর জীব বৈচিত্র্যের জন্য আন্তর্জাতিকভাবে স্বীকৃত। এর প্রায় ৯৫ শতাংশই বনভূমি এলাকা।   ভূগোল    জলবায়ু      ইয়োসেমিটি জাতীয় উদ্যানের জলবায়ু তথ্য  মাসজানুফেব্রুমার্চএপ্রিল মেজুনজুলাই আগস্ট সেপ্টে অক্টো নভেডিসেবছরদৈনিক গড় আলোক ঘণ্টা   10.011.012.013.014.015.014.014.012.011.010.010.012.2গড় আল্ট্রাভায়োলেট সূচক2467910111085326.4Source: Weather Atlas    তথ্যসূত্র